Beeline CAMEL-roumingi Ukrainada ham ishlaydi

Beeline aloqa operatori xalqaro rouming geografiyasini yana kengaytirdi. Beeline matbuot xizmatining xabar berishicha, endilikda CAMEL-rouming xizmati TriMob (Ukraina) hamkorlik tarmog‘ida amal qiladi.

Eslatib o‘tamiz, CAMEL-rouming xizmati istalgan musbat balansda, ya’ni abonent balansi 0 (nol)ga teng bo‘lguniga qadar, 50 dollarlik kafolatli badalisiz Beeline aloqasidan foydalanish imkonini beradi. Bunda hisobdagi mablag‘ real vaqt rejimida yechib olinadi.
CAMEL -rouming aktivlashtirishni talab qilmaydi, chunki xizmat telefonda avtomatik tarzda yoqilgan. Avvaldan to‘lov tizimidagi tarif rejalarida bo‘lgan abonentlar ushbu xizmatdan hisoblarida istalgan musbat qoldiq bo‘lganida foydalanishlari mumkin.